पोखरा, १६ कात्तिक । जिल्ला ट्राफिक प्रहरी कार्यालय कास्कीको निर्माणाधिन भवनका लागि गण्डकी अञ्चल पार्टी प्यालेस व्यवसायी महासंघले आर्थिक सहयोग गरेको छ । एक कार्यक्रमका बीच महासंघले जिल्ला ट्राफिक प्रहरी कास्कीलाई सहयोग रकम हस्तान्तरण गरेको हो ।
महासंघले निर्माणाधिन भवनका लागि ५१ हजार रुपैयाँ सहयोग प्रदान गरेको हो । महासंघका लागि केन्द्रीय अध्यक्ष लिला जिसी, गण्डकी शाखाका सल्लाहकार तथा केन्द्रीय सदस्य केपी शर्मा, गण्डकी शाखाका अध्यक्ष दीपक गुरुङ र गण्डकी शाखाकै आर्थिक सँयोजक तथा गोल्डेन हाउस पार्टी प्यालेसका संचालक प्रकाश मल्लले जिल्ला ट्राफिक प्रहरी कार्यालय कास्कीका प्रमुख ऐनबहादुर मल्ललाई सो रकम हस्तान्तरण गरेका थिए ।
रकम बुझेसँगै जिल्ला ट्राफिक प्रहरी कार्यालय कास्कीका प्रमुख ऐनबहादुर मल्लले भवन निर्माणका लागि महासंघले देखाएको सहयोगी भावनाले समाजमा सकारात्मक सन्देश दिने बताए । त्यस्तै जिल्ला प्रहरी कार्यालय कास्कीका डिएसपी रवीन्द्रमान गुरुङले पनि प्रहरी र पब्लिकबीचको सम्बन्ध यस्तै सुमधुर हुनुपर्ने धारणा व्यक्त गरे ।
साथै सोहि अवसरमा पार्टी प्यालेस व्यवसायी नगेन्द्र सुवेदीलाई विशेष सम्मान समेत गरिएको थियो । उनी भर्खरै भएको उद्योग वाणिज्य संघको अधिवेशनमार्फत सदस्य पदमा निर्वाचित भएका हुन् ।
पोखरा,१ मंसिर । सरकारले ल्याउन लागेको नेपाल वन विधेयकले मानव र वन्यजन्तु बिचको द्वन्द्व व्यवस्थापन गर्ने …